Kragonderbreking kan weer tot waterprobleme in Gauteng lei(Argieffoto: Unsplash) Inwoners in verskeie dele van Gauteng word gemaan om water spaarsamig te gebruik weens ŉ kragtoevoerprobleem by Rand Water se Mapleton-stasie. Rand Water se Mapleton-stasie het Woensdagoggend omstreeks 09:00 ŉ algehele kragonderbreking beleef. Kragtoevoer word deur die Ekurhuleni-munisipaliteit se substasie van die Eskom-netwerk aan die Mapleton-stasie verskaf. Makenosi Maroo, woordvoerder van Rand Water, sê tegnici van die munisipaliteit het hul stelsel nagegaan en bevestig daar is nie enige foute nie. “Die fout is dus aan Eskom se kant. Eskom-tegnici is steeds besig om te bepaal waar die fout lê en daar is dus ongelukkig nie enige teken wanneer die probleem opgelos gaan wees nie.” Die voorval het gelei tot ŉ afname in Rand Water se reservoirs by Brakpan, Vlakfontein, Bronberg, Selcourt, Stompies en Wildebeestfontein. “Indien die kragonderbreking lank voortduur, kan dit beteken dat Rand Water se reservoir-vlakke baie laag daal.” As ŉ gevolg kan die volgende gebiede moontlik deur watertekorte geraak word: Ekurhuleni-munisipaliteit: Tshwane-munisipaliteit: Govan Mbeki LM: Lesedi LM: Thembisile Hani LM: Rand Water sal so vinnig as moontlik verdere besonderhede verskaf. Alle inwoners word gemaan om water spaarsamig te verbruik.